પ્રિન્સેસ ઓફ બટરફ્લાયથી વિખ્યાત એવી વંદિતાએ 21મી ઓગસ્ટ, 2017ના રોજ એટલે કે સંપૂર્ણ સૂર્યગ્રહણ, અમાસ અને ડોલમડોલ દરિયાની સ્થિતિમાં ઇંગ્લેન્ડના ડોવરથી ફ્રાન્સના કિનારા સુધી 22 નોટિકલ માઈલનું અંતર 13 કલાક 10 મિનિટ અને 10 સેકન્ડમાં કાપીને એક ઐતિહાસિક સિદ્ધિ હાડ થીજવી નાખે તેવા બરફીલા પાણીમાં મેળવી હતી! તોતિંગ જહાજોની અવર-જવર, દરિયાઈ જીવ-જંતુ અને પ્રાણીઓ તેમ જ વનસ્પતિઓનો અગમ્ય સ્પર્શ સૂર્યગ્રહણ અને અમાસના કારણે તેમ જ અંધકારમાં સતત ભૂખ-તરસ વચ્ચે માત્ર હિંમત અને વિશ્વાસના સહારે સફળતાનો સાગર તરી જવાયો હતો.